Гюнтер Айх
Разглеждайте върховете на пръстите

Превод от немски: Венцеслав Константинов, —

chitanka.info

Разглеждайте върховете на пръстите дали вече не променят цвета си!

Някой ден тя ще се върне, изкоренената чума.

Пощальонът ще я пусне като писмо в дрънкащата кутия,

като дажба от херинги ще ви я сложат в чинията,

майката ще я подаде на детето с гръдта си.

Какво да сторим ние, когато не е жив вече никой от онези,

които са знаели как да се справят с нея?

Който е сприятелен с ужасното,

може да очаква спокойно своята гостенка.

Ние винаги сме подготвени за щастието,

но то не обича да сяда в нашите фотьойли.

Разглеждайте върховете на пръстите! Започнат ли да почерняват,

вече е твърде късно.

1955

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.